MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR.332
 Consiliul Local al Municipiului Craiova, întrunit în şedinţa ordinarã din data de 30.07.2009;
         Având în vedere raportul nr. 91355/2009 întocmit de Direcţia Patrimoniu prin care se propune aprobarea însuşirii raportului de evaluare şi a Caietului de Sarcini în vederea concesionării terenului situat în municipiul Craiova, str. Năvodari, nr.8, bl.8, sc.1 şi rapoartele comisiilor de specialitate nr.271, 272, 273, 274, 275/2009;

 În conformitate cu prevederile Legii nr.50/1991, republicată, privind autorizarea executării lucrărilor de construcţii, cu modificările şi completările ulterioare, Legii nr.213/1998  privind proprietatea publică şi regimul juridic al acesteia, Ordonanţei de Urgenţă a Guvernului nr.54/2006 privind regimul contractelor de concesiune de bunuri proprietate publică, aprobată prin Legea nr.22/2007 şi Legii nr.7/1996 a cadastrului şi publicităţii imobiliare;

Potrivit Hotărârii Consiliului Local al Municipiului Craiova nr. 254/2009 referitoare la concesionarea prin negociere directă a unui teren aparţinând domeniului privat al municipiului Craiova, în vederea extinderii ap.2 din imobilul cu destinaţia de locuinţe colective, situat în municipiul Craiova, str. Năvodari, nr. 8, bl. 8, sc. 1;
În temeiul art. 36 alin.2 lit. c coroborat cu alin. 5 lit. b,  art. 45, alin. 3 şi art.61 alin.2 din Legea nr.215/2001, republicată, privind administraţia publică locală; 

HOTĂRĂŞTE:

    Art.1. Se aprobă însuşirea raportului de evaluare a terenului în suprafaţă de 27,40 mp, aparţinând domeniului privat al municipiului Craiova, situat în str. Năvodari, nr. 8, bl.8, sc. 1, prevăzut în anexa nr. 1 care face parte integrantă din prezenta hotărâre.
Art.2. Se aprobă Caietul de Sarcini referitor la concesionarea prin negociere directă, pe o perioadă de 49 de ani, către Dumitrescu Sorin şi Dumitrescu Mirela-Bianca,  în vederea extinderii apartamentului nr. 2 a terenului prevăzut la art. 1, prevăzut în anexa nr. 2 care face parte integrantă din prezenta hotărâre. 

Art.3. Se împuterniceşte Primarul Municipiului Craiova să constituie o comisie de negociere, în vederea concesionării, pe baza raportului de evaluare aprobat la art.1, care constituie preţul de pornire al negocierii.
Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico–Financiară, Dumitrescu Sorin şi Dumitrescu Mirela-Bianca vor aduce la îndeplinire prevederile prezentei hotărâri.

